armvectores/hy_wikipedia_2023 huggingface dataset:
Ալեքսանդր Գոլովին (դիվանագետ)

Ալեքսանդր Գոլովին (ռուս.՝ Алекса́ндр Васи́льевич Голови́н, սեպտեմբերի 5, 1949(1949-09-05)), ռուսական դիվանագետ։


== Կենսագրություն ==
Ավարտել է Մոսկվայի Միջազգային հարաբերությունների պետական ինստիտուտը (1971)։ Տիրապետում է գերմաներեն, անգլերեն և ֆրանսերեն լեզուներին։ Իրավաբանական գիտությունների թեկնածու։
Դիվանագիտական գործունեությամբ սկսել է զբաղվել 1971 թվականից։

1971-1993 թվականներին՝ նա տարբեր պաշտոններ Է զբաղեցրել ԽՍՀՄ և ՌԴ ԱԳՆ կենտրոնական ապարատում և արտերկրում։
1993-1996 թվականներին՝ Գերմանիայում Ռուսաստանի դեսպանատան ավագ խորհրդական։
1996-2000 թվականներին՝ Ռուսաստանի ԱԳՆ Եվրոպական չորրորդ դեպարտամենտի տնօրեն։
2000 թվականի օգոստոսի 4-ից-2004 թվականի օգոստոսի 6-ը՝ Ավստրիայում Ռուսաստանի Դաշնության արտակարգ և լիազոր դեսպան։
2004-2009 թվականներին՝ ՌԴ ԱԳՆ հատուկ հանձնարարություններով դեսպան։
2009 թվականի հունվարի 25-ից-2012 թվականի փետրվարի 20-ը՝ Ռուսաստանի Դաշնության նախագահի հատուկ ներկայացուցիչը, ԱՊՀ մասնակից պետությունների հետ Ռուսաստանի Դաշնության պետական սահմանի սահմանազատման և  Կասպից ծովի շուրջ բազմակողմ բանակցություններում ռուսական պատվիրակության ղեկավարը։ Հատուկ հանձնարարություննեով դեսպան։
2012 թվականի փետրվարի 21-ից-2016 թվականի դեկտեմբերի 9-ը՝ Շվեյցարիայում և Լիխտենշտայնում Ռուսաստանի Դաշնության արտակարգ և լիազոր դեսպան՝ համատեղության կարգով։


== Պարգևներ ==
Պատվո շքանշան (2009 թվականի դեկտեմբերի 16)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի, երկարամյա անբասիր դիվանագիտական ծառայության համար։
Ռուսաստանի Դաշնության Նախագահի Շնորհակալությունը (2011 թվականի հունվարի 16)՝ Ռուսաստանի Դաշնության և Ադրբեջանի Հանրապետության միջև ռազմավարական գործընկերության ամրապնդման գործում ունեցած մեծ ավանդի համար։
Ռուսաստանի ԱԳՆ պատվոգիր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1996 թվականի սեպտեմբերի 18)
1-ին դասի արտակարգ և լիազոր դեսպանորդ (1999 թվականի փետրվարի 20)
Արտակարգ և լիազոր դեսպան (2003 թվականի մայիսի 6)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ պաշտոնական կայքում
Կատրա

Կատրա, գյուղ Օսմանյան կայսրությունում, Տրապիզոնի վիլայեթի Սյուրմենեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Խոզանոց

Խոզանոց, շինություն խոզեր պահելու համար։
Խոզաբուծական տնտեսություններում տարածված են հիմնականում 3 տիպի խոզանոցներ. 

մասնագիտացված՝ նախատեսված է սեռահասակային ու տնտեսական մեկ խմբի կենդանիների, մերունների ծինն անցկացնելու, արտադրող վարազների, մերուններից առանձնացած խոճկորների, հղիների ու ստերջների, հոտը նորոգելու նպատակով առանձնացված խոճկորների համար
մասնագիտացված կառուցահատված, ինչպես և վերարտադրության և բտման մասնաշենքեր
շենք-կառույց սեռահասակային բոլոր խմբերի կենդանիների համար։Խոզանոցները սովորաբար մեկ հարկանի, երբեմն բազմահարկ շինություններ են. ունեն ջեռուցման, օդափոխման, կերի մատակարարման, գոմաղբի հեռացման հարմարանքներ և ավտոմատ սարքավորում։ Արդյունաբերական հիմունքներով գործող արտադրական համալիրների խոզանոցներում աշխատատար պրոցեսները ավտոմատացված և մեքենայացված են։
Օրա (Բոլցանոյի գավառ)

Անվան այլ կիրառումների համար տե՛ս՝ Օրա (այլ կիրառումներ)Օրա (իտալերեն՝  Ora), քաղաք Իտալիայում, գտնվում է Տրենտինո Ալտո Ադիդջե մարզում՝ Բոլցանո գավառում։
Բնակչությունը կազմում է 3427 մարդ (2008 թվականի տվյալներով)։ Խտությունը կազմում է 290 մարդ/կմ²։ Տարածքը 12 կմ² է։ Փոստային ինդեքս` 39040։ Հեռախոսային կոդ` 0471։


== Ժողովրդագրություն ==
Բնակչության աճ


== Կոմունայի վարչակազմ ==
Հռեախոսահամար։ 0471 810087
Էլեկտրոնային հասցե։ ora@gvcc.net
Պաշտոնական կայք։ http։ http://www.comune.ora.bz.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տիկնիկների և ավտոմատների թանգարան

Տիկնիկների և ավտոմատների թանգարան (կատ.՝ Museu de Joguets i Autòmats), տիկնիկների և ավտոմատների իսպանական թանգարան՝ հիմնված Բարսելոնայի արևմուտքում՝ Վերդու քաղաքում։ Թանգարանը հիմնվել էր 2004 թվականին, սակայն 2013 թվականին փակվել է, քանի որ այդ շինությունը վերակազմավորվեց որպես պատկերասրահ։


== Պատմություն ==

Թանգարանը հիմնվել է տեղացի Մանել Մայորալի կողմից, ով հին ու նոր խաղալիքների ահռելի հավաքածուի հավաքորդ էր։ Մայորալը թանգարանը հիմնեց մի հին շինության ներսում, որը հայտնի էր "Cal Jan" անվանմամբ։ Այդ շենքը, որը եռահարկ էր և զբաղեցնում էր 2.000 մ² տարածք, գտնվում էր Վերդուի կենտրոնական հրապարակում։ Շինության մեծ մասը ժամանակակից վերանորոգում ուներ։
"Cal Jan"-ը կառուցվել էր 15-րդ դարում, ինչպես և այդ փողոցի վրա գտնվող մնացյալ շենքերը։ "Cal Jan"-ը, որպես թանգարան բացվելուց հետո, Վերդու քաղաքի համար կարևոր նշանակություն ունեցող շինություն դարձավ։ Առաջին հարկի պատշգամբների կամարները 17-րդ դարի ճարտարապետության օրինակ են հանդիսանում։ Հարկ է նշել, որ թանգարանի ճակատամասի հատվածում կա մի գրություն, որը թվագրվում է 1695 թվականին, երբ շինությունը վերակառուցվել է։ 1999 թվականին սկսվեց շինությունը թանգարանի վերածելու գործընթացը, ինչի արդյունքում այն ավելի ընդարձակ դարձավ և վերանորոգվեց։


== Հետաքրքիր փաստեր ==
Թանգարանի ընդհանուր մակերեսը կազմում է 2 075 մ², ներքին մակերեսը՝ 1 895 մ²։
Թանագարանը կառուցելիս օգտագործվել է.

քար - 1 000 տոննա,
ցեմենտ - 224 տոննա,
պողպատ - 55 տոննա,
էլեկտրաէներգիայի մալուխներ - 20 կմ,
խողովակներ - 1 000 մ,
փայտյա ծածկույթների մակերեսը - 500 մ²,
ապակի - 400 մ²։


== Ծանոթագրություններ ==


== Արտաքին հղումներ ==
Տիկնիկների և ավտոմատների թանգարանի պաշտոնական վեբկայք (իսպ.) (անգլ.)
El Museu de Joguets de Verdú serà en un Museu d'Art el 2013 (կատ.)
El Museu de Joguets i Autòmats de Verdú amplia un 50% la seva superfície i incorpora un fons d'art (կատ.)
Ժողովածու (4673)

Ժողովածու (4673), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4673 թվի տակ։ Ձեռագիրը գրվել է 1308 թվականին Յովհաննես քահանա գրիչի կողմից  Ավան գյուղում (Վան)։ Ստացողը եղել է Յովհաննես քահանան։ Գրված է թղթի վրա, որը ունի 50.5x33 չափս։ Ձեռագիրը կազմված է 719 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 2բ, 167ա, 294բ, 577ա, 664ա և այլուր, հետագայի՝ 2բ, 12ա, 309բ, 457ա, 498բ (17-րդ դար),154բ (1787թ.), 442ա (1798թ.):


== Բովանդակություն ==
Սարգսի Խնորհարոյ Մեկնութիւն Կաթուղիկեայց,
Զաքարիայի կթղ-ի Ճառք,
Յակ. Սրճեցւոյ Յաղագս Յարութեան տեառն և զինուրացն։


== Ծանոթագրություններ ==
Կագան (գյուղ, Պուտիվիլի շրջան)

Կագան (ուկրաիներեն՝ Кагань), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Կագան գյուղում բնակվում էր 43 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալբերտ Բոյաջյան

Ալբերտ Բոյաջյան (հունիսի 4, 1940(1940-06-04), Հալեպ), հայ գործարար, բարերար, ազգային գործիչ։


== Կրթություն ==
1968 թ. ավարտել է Փարիզի համալսարանը՝ «Ժամանակակից ֆրանսիական գրականություն» մասնագիտությամբ, ապա տեղափոխվել ԱՄՆ։


== Աշխատանքային գործունեությունը ==
1978 թ. հիմնադրել է «Գլոբալ բեյքերիս» ընկերությունը, որը զբաղվում է սննդամթերքի արտադրությամբ և գործում է ինչպես ԱՄՆ-ում, այնպես էլ արտերկրում։ Նա գլխավորում է ընկերությունը ցայսօր։


== Հասարակական և բարեգործական գործունեությունը ==
1984 թ. հիմել է ԱՄՆ խաղաղօվկիանոսյան հատվածի Առաջին հայկական արական սկաուտական ասոցիացիան։
1993 թ. Փասադենա քաղաքում հիմնադրել է Բոյաջյան երիտասարդական կենտրոնը, որի գործունեության առանցքն են հասարակական միջոցառումները և համայնքի արվեստի մանկական պատկերասրահը։
1997 թ. նա կազմավորեց մի թիմ, որը ստացավ 9.56 միլիոն ԱՄՆ դոլարի նվիրատվություն ԱՄՆ կառավարությունից և հիմնադրել է կրթական հիմնադրամ Պեպերդայնի համալսարանում։
2001 թվականին հովանավորել է Հայաստանի գեղարվեստի պետական ակադեմիայի Ալբերտ և Թովէ Բոյաջյան ցուցասրահի ստեղծումը։
Բոյաջյանը նվիրաբերել է 1 միլիոն ԱՄՆ դոլար «Հայաստան» համահայկական հիմնադրամին։
Ֆինանսավորում է Հայաստանի Հանրապետության Նախագահի մրցանակները։
«Հայաստան» համահայկական հիմնադրամի հոգաբարձուների խորհրդի անդամ։
Հիմնադրել և ղեկավարում է Հայ-ամերիկյան քաղաքական գործողությունների կոմիտեն, որը զբաղվում է Վաշինգտոնում ազատ առևտրի, սոցիալական, ֆինանսական, մշակութային և ՀՀ ու ԱՄՆ կառավարությունների փոխգործակցության շրջանակներում հայությանն առնչվող հարցերի առաջմղմամբ։


== Պարգևներ և կոչումներ ==
Ազատության Հանրապետական սենատորական մեդալ։
Պատվո շքանշան (2011)։


== Ծանոթագրություններ ==
Համաշխարհային ցուցահանդես (1906)

Անվան այլ կիրառումների համար տե՛ս՝ Համաշխարհային ցուցահանդես (այլ կիրառումներ)Համաշխարհային ցուցահանդես 1906 (իտալերեն՝  L'Esposizione Internazionale del Sempione, անգլ.՝ The Great Expo of Work), համաշխարհային ցուցահանդես, որը կազմակերպվել է Իտալիայի Միլան քաղաքում 1906 թվականի ապրիլի 28-ից հոկտեմբերի 31-ը։


== Պատմություն ==
Ցուցահանդեսը բացվել է 1906 թվականի ապրիլի 28-ից մինչև հոկտեմբերի 31-ը։ Ցուցահանդեսի թեման՝ «Ծովային և ցամաքային տրանսպորտ»։ Ցուցահանդեսի անցկացումը նվիրված է եղել Փարիզ-Միլան երկաթգծի շահագործմանն ու 1906 թվականի մայիսին Ալպերում Սիմպլոն թունելի բացմանը։ Թունելը Իտալիայի Բրիգ և Շվեյցարիայի Դոմոդոսոլա քույր քաղաքները իրար է կապում։
Ցուցահանդեսը կազմակերպվել է Սեմպիոնե զբոսայգում և Բանակի հրապարակում (իտալերեն՝ Piazza d'Armi) և հյուրընկալել է գեղարվեստական ցուցադրում՝ արդյունաբերական և տեխնիկական ցուցանմուշներ։ Ցուցահանդեսին մասնակցել են Արևմտյան Եվրոպայի շատ երկրներ, ինչպես նաև Չինաստանը, Ճապոնիան, Թուրքիան, ԱՄՆ-ը, Կանադան և Հարավաֆրիկյան պետությունները։
Ցուցահանդեսն ունեցել է շուրջ 10 միլիոն այցելու և զբաղեցրել է 250 ակր տարածք։


== Ժառանգություն ==
Ցուցահանդեսի արդյունքում Միլանը տնտեսական և սոցիալական վերածնունդ է ապրել։ Աշխատանքի պաշտպանության միջազգային հանձնաժողովը հիմնադրվել է Միլանի ցուցահանդեսի ժամանակ և գործում է առ այսօր։ 1905 թվականին Միլանի համաշխարհային ցուցահանդեսի առթիվ կառուցվել է Միլանի ակվարիումը։


== Տես նաև ==
Համաշխարհային ցուցահանդես (2015)
Համաշխարհային ցուցահանդես


== Ծանոթագրություններ ==


== Արտաքին հղումներ ==
World Expo 1906 Milan
Իվանովկա (Նեկլինովսկի շրջան)

Անվան այլ կիրառումների համար տե՛ս՝ Իվանովկա (այլ կիրառումներ)Իվանովկա (ռուս.՝ Ивановка ), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Նոսովսկի գյուղական համայնքի կազմի մեջ։
Ալվարենգա (Մինաս Ժերայս)

Ալվարենգա  (պորտ.՝  Alvarenga), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 4627 մարդ՝ 2006 թվականի տվյալներով։ Գրավում է 367,319 կմ2 տարածք։ Բնակչության խտությունը կազմում է՝ 12,6 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 13.177.981,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.692,13 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,657 (տվյալները ՄԱԿ-ի զարգացման ծրագրի)։
Ձորի Խաչի կամուրջ

Ձորի Խաչի կամուրջ, գտնվում է Արցախի Հանրապետության Հադրութի շրջանի Ծամձոր գյուղի հարավային եզրին։


== Պատմություն ==
Համաձայն կամրջի աջափնյա խելի հոսքընթաց ճակատին ագուցված շինարարական արձանակգրություն՝ կառուցվել է 1913 թվականին հասարակության միջոցներով։ Թռիչքի երկարությունը 4.96 մ է, լայնությունը՝ 4.72 մ։ Կոորդինատներն են՝ Ν 39°29՛37.02՛՛ Ε 46°57՛49.20՛՛


== Աղբյուրներ ==
Սամվել Կարապետյան, Արցախի կամուրջներ, Երևան 2009
Բորիկ Աղաջանյան

Բորիկ Աղաջանյան (ապրիլի 12, 1957(1957-04-12), Խնձրիստան, Ասկերանի շրջան, ԼՂԻՄ, Ադրբեջանական ԽՍՀ, ԽՍՀՄ - սեպտեմբերի 19, 1992(1992-09-19), Քարագլուխ (Ասկերանի շրջան), Արցախ), հայ ազատամարտիկ, Արցախյան ազատամարտի մասնակից։


== Կենսագրություն ==
Բորիկ Աղաջանյանը ծնվել է 1957 թ. ապրիլի 12-ին Ասկերանի շրջանի Խնձրիստան գյուղում՝ կոլտնտեսականի ընտանիքում։ Ավարտել է գյուղի միջնակարգ դպրոցի ութերորդ դասարանը։ Ուսումը շարունակել է Ստեփանակերտի պրոֆտեխուսումնարանում՝ ձեռք բերելով տրակտորիստի մասնագիտություն։ Ծառայել է Խորհրդային բանակում։ Զորացրվելուց հետո աշխատել է գյուղի տնտեսությունում, այնուհետև՝ գյուղամերձ «Անասնարդ» միավորումում։ Կամավորագրվել է գյուղի ինքնապաշտպանական ջոկատին, մասնակցել շրջանի գյուղերի պաշտպանական մարտերին։ Զոհվել է 1992 թ. սեպտեմբերի 19-ին Ասկերանի շրջանի Քարագլուխ գյուղում։ Հետմահու պարգևատրվել է «Արիության համար» մեդալով։ Ամուսնացած էր, ունի հինգ երեխա։ Հանգչում է Խնձրիստանի գերեզմանատանը։


== Ծանոթագրություններ ==
Ծերեթելի (Մառնեուլի շրջան)

Ծերեթելի (վրաց.՝ წერეთელი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 390 մետր բարձրության վրա։ Շրջկենտրոն Մառնեուլից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2191 մարդ։


== Ծանոթագրություններ ==
(1873) Ագենոր

(1873) Ագենոր (անգլ.՝ Agenor), աստերոիդ Յուպիտերի տրոյացիներից։ Հայտնաբերվել է 1971 թվականի մարտի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,244719 ա. մ., առավելագույնը մոտենում է 4,7695 ա. մ. հեռավորության վրա և հեռանում 5,7199 ա. մ.։ Արեգակի շուրջ մեկ ամբողջական պտույտ է կատարում 4387,14 երկրային օրվա ընթացքում, իր ուղեծրով շարժվելով միջինում 0,082058 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1873) Ագենոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանոնավոր արբանյակ

Կանոնավոր արբանյակը մոլորակի արբանյակ է, որը ուղեծրով համեմատաբար մոտ է մոլորակին։ Նման արբանյակների ուղեծիրը ունի շատ փոքր թեքություն և էքսցենտրիկություն, և այսպիսի արբանյակները չեն շարժվում հետադարձ ուղղությամբ։ Ենթադրվում է, որ նման արբանյակները ոչ թե գրավվել են մոլորակի կողմից որպես անկանոն արբանյակներ, այլ առաջացել են մոլորակի մոտակայքում։ Արեգակնային համակարգում կա առնվազն 57 կանոնավոր արբանյակ՝ Լուսինը, 8 արբանյակ Յուպիտերի մոտ, 23 արբանյակ Սատուրնի մոտ ( բացառությամբ մինիուլների ), Ուրանի 18 և Նեպտունի 7
արբանյակները (Տրիտոնը համարվում է Կուիպերի գոտուց գրավված)։


== Սմ. նույնպես ==
Անկանոն արբանյակ


== Նշումներ ==
Կոսուցիա

Կոսուցիա (լատ.՝ Cossutia), հռոմեացի համեստ ընտանիքից սերած կին, որը նշանվել է Հուլիոս Կեսարի հետ մինչև վերջինիս չափահաս դառնալը։ Պատմաբանների միջև բանավեճ է ծավալվել այն մասին, թե արդյոք իրականում ամուսնությունը տեղի է ունեցել։


== Կենսագրություն ==


=== Վաղ կյանք ===
Ծնվել է Պիզա քաղաքի Հեծյալների արտոնյալ դասին պատկանող շատ հարուստ ընտանիքում։


=== Կեսար ===
Կոսուցիան հրապուրել էր Կեսարին, թեև նրա տոհմը նույնիսկ novi homines չէր (անհայտ կամ ոչ ազնվական տոհմի պատկանող անձ, որն ընտրվել է մագիստրատ)։ Կեսարի հայրն է որդուն խորհուրդ տվել ամուսնանալ Կոսուցիայի հետ, և կարծիք կա, որ Հռոմի ապագա դիկտատորն ամուսնացել է նրա հետ, երբ սկսել է տղամարդու տոգա կրել (լատ.՝ toga virilis, սպիտակ թիկնոցանման վերնահագուստ, որը կրում էին չափահաս տղամարդիկ պաշտոնական արարողությունների ժամանակ)։ Երկու ընտանիքն էլ մետաղադրամներ են հատել Կոսուցիայի պատկերով, Uxor Caesaris (Կեսարի կինը) փորագրությամբ, սակայն այդ միությունից երեխաներ չեն ծնվել։ Մ․թ․ա․ 84 թվականին, իր հայրիկի մահից հետո, Կեսարը թողել է Կոսուցիային ու ամուսնացել Կոռնելիայի հետ, որն ավելի գործնական բնույթ է ունեցել, քան նախորդ ամուսնությունը։ Հնարավոր է, որ Կեսարը նախընտրած լիներ ամուսնանալ Կոռնելիայի հետ, որովհետև առաջադրվել էր որպես Յուպիտերի ավագ ֆլամին․ քրմի պաշտոն, որը պահանջում էր ամուսնացած լինել պատրիկի հետ կոնֆարեատո կոչվող արարողությամբ (ավանդական պատրիկյան ամուսնություն, որտեղ հարսն ու փեսան կիում էին մաքրած ցորենից պատրաստված թխվածք, ու որտեղ ներկա էին լինում ֆլամիններ, ավագ քահանա ու տասը վկա)։


=== Հետագա տարիներ ===
Մահացել է հավանաբար մ․թ․ա․ 84 թվականին Պիզայում։


== Գիտական տարաձայնություն ==
Անցյալում ընդունված էր, որ Կեսարն ու Կոսուցիան ամուսնացել են, սակայն ժամանակակից կարծիքները տարբերվում են։ Այն մարդկանց թվում, որոնք կարծում էին, թե Կեսարը երբեք չի ամուսնացել Կոսուցիայի հետ, դասվում են գերմանացի բողոքական աստվածաբան Լյուդվիգ Ֆրիդրիխ Օտտո Բաումգարտեն-Կրուսիուսը, Ֆրանսիայի կայսր Նապոլեոն III-ը, անգլիացի պատմաբան Ջեյմս Էնթոնի Ֆրոուդը, ամերիկացի գիտնական Ջոն Քերյու Ռոլֆը և այլք։ Ֆրանսիացի հեղինակ Մարի-Նիկոլյա Բույլեն որպես Կեսարի կանանց թվարկել է սկզբից Կոսուցիային, ապա Կոռնելիային, Պոմպեային ու Կալպուրնիային։ Հին հույն պատմիչ Պլուտարքոսն անտեսել է Կոսուցիային, սակայն նշել նրա անունը որպես Կեսարի կանանցից մեկը։ Հռոմեացի պատմագիր Գայոս Տրանքվիլլոս Սվետոնիոսը նույնպես օգտագործել է «պաշտոնական ամուսնալուծություն» բառերը նրանց բաժանման մասին խոսելիս։


== Պատկերումներ մշակույթում ==
Ամերիկացի երգահան Լու Հարիսոնի «Երիտասարդ Կեսարը» օպերայում Կոսուցիան գլխավոր հերոսներից է։ Հանդիպում է նաև մի քանի վեպերում, որպես երկրորդական կերպար։


== Տես նաև ==
Պլեբեյներ


== Ծանոթագրություններ ==
Աստերոիդների ցանկ (85901-86000)

Աստերոիդների ցանկ (85801-85900)  • Աստերոիդների ցանկ  • Աստերոիդների ցանկ (86001-86100)
 Աստերոիդների ցանկ (85801-85900)  • Աստերոիդների ցանկ  • Աստերոիդների ցանկ (86001-86100)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Արեգնաբլուր

Արեգնաբլուր, լեռ Հայաստանի Տավուշի մարզում, Պապաքարի լեռնաշղթայի կենտրոնական մասում, Մհերի քար լեռնագագաթից 4-5 կմ արևմուտք։


== Ծանոթագրություններ ==
KISS (սկզբունք)

KISS (անգլ.՝ keep it simple, stupid, «մի բարդացրու հիմար» կամ ավելի հարգալից տարբերակ անգլ.՝ keep it short and simple — «արա կարճ ու հասարակ»), նախագծման գործընթաց ու սկզբունք։
Սկզբունքի հիմնական նպատակը հնարավորինս պարզ նախագծումն է և բարդ կառուցվածքներից խուսափելը։ Արդյունքում ստեղծված համալիրը պետք է աշխատի առանց բարդույթների, հեշտ ու հուսալի, ինչպես նաև հեշտ հասկանալի լինի։
Ավելի հազվադեպ հապավումը բացվել է նաև որպես անգլ.՝ keep it simple and straightforward – «եկ պարզ ու ուղիղ» և «անգլ.՝ keep it stupid simple – «եկ բթության աստիճան պարզ»


== Տես նաև ==
Օկկամի ածելի


== Ծանոթագրություններ ==
Վորգա

Վորգա (ռուս.՝ Ворга), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 1231 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Believe (երգ, Դիմա Բիլան)

Անվան այլ կիրառումների համար տե՛ս՝ Believe (այլ կիրառումներ)Believe, ռուս երգիչ Դիմա Բիլանի երգն է Եվրատեսիլ 2008 երգի մրցույթի համար։ Երգի հեղինակներն են Ջիմ Բենսը և Դիմա Բիլանը։
Երգը մրցույթի եզրափակիչ փուլում զբաղեցրել է 1-ին հորիզոնականը 272 միավորով։


== Երգի տարբերակները ==
Ռուսական հրատարակություն

Believe (Ռադիո տարբերակ)
Believe (ջութակի նվագակցությամբ)
Believe (ջութակի նվագակցությամբ, կարաոկե տարբերակ)
Believe (Ռուսերեն տարբերակ - Все в твоих руках - Ամեն ինչ քո ձեռքերում է)
Believe (Ռուսերեն տարբերակ, կարաոկե)
Believe (Վիդեո)
Ինչպես նախկինում 2.0
Ինչպես նախկինում 2.0 (Կարաոկե)
Ֆոտոսեսիա
Դիմայի կենսագրությունը (Անգլերեն)Գերմանական հրատարակությունBelieve (Եվրատեսիլյան տարբերակ)
Believe (Ռադիո խմբագրում)
Believe (ռուսերեն տարբերակ)
Believe (Վիդեո)Բելգական հրատարակությունBelieve (Ռադիո տարբերակ) - 3։17
Believe (ռուսերեն տարբերակ) - 3։17
Believe (իսպաներեն տարբերակ) - 3։17
Believe (վիդեո) - 4։03


== Թողարկման պատմություն ==


== Չարթեր ==


== Ծանոթագրություններ ==
Ալաման

Ալաման, գյուղ Արևմտյան Հայաստանում, Վանի վիլայեթի Նորդուզի գավառակում։
Գյուղը նախկինում գտնվել է պատմական Անձևացիք գավառում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Իգնատևսկի

Իգնատևսկի (ռուս.՝ Игнатьевский, ադըղե.՝ Игнатьевск), խուտոր Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչությունը 2019 թվականի տվյալներով կազմում էր 898 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանկ Էվինա

Ֆրանկ Էվինա (գերմ.՝ Franck Evina, հուլիսի 5, 2000(2000-07-05), Յաունդե, Կամերուն), գերմանացի պրոֆեսիոնալ ֆուտբոլիստ։ Ներկայումս Բավարիա Մյունխենից վարձավճարով հանդես է գալիս Յուրդինգենի կազմում։ Խաղում է ձախ վինգերի դիրքում։


== Ակումբային կարիերա ==


=== Բավարիա Մյունխեն ===
Էվինան Բավարիայի ակադեմիային միացել է 2013 թվականին։ 2017 թվականին տեղափոխվել է Բավարիա II՝ իր դեբյուտը նշելով 2017 թվականի օգոստոսի 4-ին՝ Շվայնֆուրտի դեմ խաղում:
Բավարիայի առաջին թիմի կազմում իր դեբյուտը Էվինան նշեց 2018 թվականի ապրիլի 28-ին՝ Այնտրախտ Ֆրանկֆուրտի դեմ խաղում։ 2019 թվականի հունվարին նա 1.5 տարվա վարձավճարով միացավ Հոլշտայնին, սակայն քիչ խաղաժամանակ ստանալու պատճառով 2018-19 մրցաշրջանից հետո վերադարձավ Բավարիա։ 2019-20 մրցաշրջանում Էվինան վարձավճարով տեղափոխվեց Յուրդինգեն։


== Միջազգային կարիերա ==
Էվինան իրավասու է ներկայացնել Կամերունը և Գերմանիան միջազգային ասպարեզում։ Գերմանիայի մինչև 18 տարեկանների հավաքականի կազմում նա իր դեբյուտը նշել է 2017 թվականի նոյեմբերի 12-ին՝ Իտալիայի դեմ խաղում։ 2018 թվականի նոյեմբերին Էվինան որոշեց ներկայացնել Կամերունը։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 18-ի դրությամբ


== Ծանոթագրություններ ==


== Արտաքին հղումներ ==
Էվինան transfermarkt-ում
Էվինան soccerbase.com-ում
Էվինան WhoScored.com կայքում
Էվինան ՈՒԵՖԱ-ի պաշտոնական կայքում
Բերյոզովկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ուկրաիներեն՝ Березівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Բերյոզովկա գյուղում բնակվում էր 587 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբդռախիմովո

Աբդրախիմովո (ռուս.՝ Абдрахимово, բաշկիրերեն՝ Әбдрәхим), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2010 թվականին գրանցված տվյալներով կազմում էր 324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտուան Բարի

Անտուան Լուի Բարի (ֆր.՝ Antoine-Louis Barye, սեպտեմբերի 24, 1795(1795-09-24), Փարիզ - հունիսի 25, 1875(1875-06-25), Փարիզի 4-րդ շրջան, Փարիզ), ֆրանսիացի քանդակագործ և գեղանկարիչ։ Փարիզի Գեղարվեստի ակադեմիայի անդամ (1868 թ.), ռոմանտիզմի ներկայացուցիչ։
Անտուան Բարին կենդանիներին պատկերող սուր դիտողականությամբ և դինամիզմով, դիպուկ բնորոշումներով կերտված արձանների, արձանախմբերի հեղինակ է։ «Կոկորդիլոս հոշոտող վագրը» (1831 թ., Լուվր, Փարիզ) «Առյուծ» Փարիզի Հուլիսյան կոթողի խարսխին (1836 թ.) գիշատիչների չորս խումբ՝ Մարսելի արվեստի թանգարանի առջև (1868 թ., բոլորն էլ բրոնզաձույլ)։
Ունի նաև բնանկարներ։


== Ծանոթագրություններ ==
Գետակն

Գետակն, գյուղ Մեծ Հայքի Սյունիք աշխարհամասի Գեղարքունիք գավառում, Սևանա կղզու մոտ։ 13-րդ դարի սկզբներին, Զաքարե և Իվանե Զաքարյան իշխանների նախաձեռնությամբ այստեղ տեղի է ունեցել Հայոց եկեղեցական ժողով։


== Ծանոթագրություններ ==
Պիրյանի

Պիրյանի (ռուս.՝ Пиряны), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քասըմփաշա

Քասըմփաշա (թուրքերեն՝ Kasımpaşa), թաղամաս Ստամբուլի Բեյօղլու շրջանում։ Գտնվում է Ոսկեղջյուրի ծոցից դեպի հյուսիս՝ քաղաքի եվրոպական հատվածում։ Քասըմփաշայի հարևանությամբ գտնվում են Դոլափդերե թաղամասն ու Քուրթուլուշ շրջանը։


== Պատմություն ==
Քասըմփաշան Ստամբուլի ամենահին բնակելի թաղամասերից մեկն է, որն ունի հարուստ ծովային ավանդույթներ։ Մեհմեդ II սուլթանի նավերը, ներկայիս Քասըմփաշայի կողմից, մտել են Ոսկեղջյուրի ծոց։ 1453 թվականին Կոստանդնուպոլսի անկումից հետո Քասըմփաշան սկսել է ծաղկել։ XVI դարում Քասըմփաշայում են եղել Օսմանյան կայսրության հիմնական նավաշինարանները, որտեղ կանգնած է եղել մոտ 120 նավ։ Կայսրության անկումից հետո թաղամասում գտնվող «Հալիչ» նավաշինարանը ևս անկում է ապրել։ XIX դարում օսմանյան նավատորմը ռազմական տեսանկյունից հանդիսանում էր ոչ արդյունավետ, և Քասըմփաշայի մեծ մասը ոչնչացվել է հրդեհի ժամանակ։ Ներկայումս այն ծառայում է որպես վերանորոգման կայան, որն սպասարկում է բեռնատար նավերին, լաստանավերին և ոչ մեծ զբոսանավերին։
Թուրքական ռազմածովային բարձրագույն դպրոցը հիմնադրվել է 1773 թվականին, որը նախատեսված եղել Քասըմփաշայում խարիսխ գցած ռազմական և քաղաքացիական նավապետերին երկրաչափություն և նավարկություն սովորեցնելու համար։ 1838-1850 թվականներին թուրքական ռազմածովային ակադեմիան ևս տեղակայված է եղել այս թաղամասում։ Մուդանիայի զինադադարից հետո շենքը, որտեղ նախկինում տեղակայված է եղել Օսմանյան կայսրության ռազմածովային նավատորմի նախարարությունը (թուրքերեն՝ Bahriye Nazırlığı), 1922 թվականի նոյեմբերի 14-ին դարձել է Թուրքիայի ռազմածովային ուժերի Ստամբուլի շտաբ կենտրոնը։
1955 թվականին տեղի ունեցած Ստամբուլի ջարդերի ժամանակ Քասըմփաշայի հույն բնակիչները ենթարկվել են հարձակումների և թալանվել։


== Մշակութային և ժամանակակից կյանք ==
Թուրքիայի Հանրապետության առաջին տարիներին Ոսկեղջյուրի շուրջ տարածքը կորցրել է իր նախկին հռչակը։ XXI դարերում Ստամբուլի համայնքային իշխանությունները ներդրումներ են արել թաղամասում մարզադաշտ, սպորտային համալիր, լողավազան, գրադարարններ և Ոսկեղջյուրի ափին հանգստի սոցիալական բազաներ կառուցելու համար, որտեղ կան ֆիթնեսի և բուժհաստատություններ։
Լողափին գտնվում է Օք Մեյդանըն, որտեղ սուլթաններն զբաղվել են նետաձգությամբ։ Մարմարե մի քանի սյուներ հիշեցնում են տարբեր սուլթանների հաջող նետաձգության մասին։ Քասըմփաշա հրապարակում կա նաև մուսալա՝ բացօթյա վայր, որը նախատեսված է աղոթքի համար։
Թաղամասում է տեղակայված համանուն ֆուտբոլային ակումբը, որը խաղում է Թուրքիայի ֆուտբոլի առաջնությունում։ Իր տնային խաղերը ֆուտբոլային ակումբը խաղում է Ռեջեփ Թայիփ Էրդողան մարզադաշտում, որը տեղավորում է շուրջ 13 500 հանդիսատեսի և անվանվել է Թուրքիայի նախագահ Ռեջեփ Թայիփ Էրդողանի անունով։ Վերջինս ծնվել և տարրական դպրոց է հաճախել Քասըմփաշայում։


== Պատկերասրահ ==

		
		


== Ծանոթագրություններ ==
Ռեյշսֆելդ

Ռեյշսֆելդ (ֆր.՝ Reichsfeld), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 312 մարդ, բնակչության խտությունը` 63.03 մարդ/կմ²։ Բնակավայրը զբաղեցնում է 4.95 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 37 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 187 աշխատունակ (15-64 տարեկան)  բնակիչ, որոնցից ակտիվ էին 153-ը, իսկ ոչ ակտիվները` 34։ Ակտիվության ցուցանիշը կազմում է 81,8 %։ 153 աշխատունակ մարդկանցից աշխատել է 144 անձ (75 տղամարդ և 69 կին)։ Գործազուրկ են եղել 9 անձ (4 տղամարդ և 5 կին)։ 34 անաշխատունակներից 6-ը եղել են աշակերտներ կամ ուսանողներ, 20-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մամեդկալա

Մամեդկալա (ռուս.՝ Мамедкала), քաղաքատիպ ավան Ռուսաստանի Դաղստան հանրապետության Դերբենտսկի շրջանի կազմում։
Բնակչությունը 2010 թվականին գրանցված տվյալներով կազմում էր 9000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիտե կղզի

Սիտե կղզի (ֆր.՝ Île de la Cité), Փարիզի կենտրոնում Սեն գետի երկու բնական կղզիներից մեկն է և քաղաքի հնագույն հատվածը։ Դյու Պալե բուլվարը կղզին բաժանում է համարյա հավասար երկու մասի։ Արևելյան մասը պատկանում է չորրորդ շրջանին, իսկ արևմտյանը` առաջինին։
Սիտե կղզին Սենի երկու ափերին և հարևան Սեն–Լուի կղզուն միանում է 10 կամուրջներով։


== Պատմություն ==
Սիտեն բնակեցված է եղել արդեն հին ժամանակներում. նախ՝ գալլական փարիզիներ ցեղի Լուտեցիա բնակավայրն է եղել , որը Գալիայի` Հռոմեական կայսրությանը միանալուց հետո՝ մ.թ.ա. 52 թվականից, դարձել է հռոմեական բնակավայր։ Չնայած կարևոր առևտրային կետ է եղել, բայց մեծ ազդեցություն չի ունեցել Հռոմեական կայսրությունում։ Երբ 6-րդ դարի սկզբին Քլոդվիգ I-ը Ֆրանկյան թագավորության մայրաքաղաքը տեղափոխել է Փարիզ, Իլ դե լա Սիտեն նորից կարևոր դեր է ստանձնել։ 540-550 թվականներին Մերովինգյան տոհմից Խիլդեբերտ I թագավոր օրոք կառուցվել Փարիզի առաջին քրիստոնեական եկեղեցին՝ Սուրբ Ստեփանոսի բազիլիկը, որի տեղում մի քանի դար անց կառուցվել Փարիզի Աստվածամոր տաճարը։
Սառցե պալատ (Սանկտ Պետերբուրգ)

Սառցե պալատ (ռուս.՝ Ледовый дворец), մարզահամերգային համալիր Ռուսաստանի Դաշնության Սանկտ Պետերբուրգ քաղաքում՝ նախատեսված 12 300 հանդիսատեսի համար։ Այստեղ անցկացվում են երաժշտական համերգներ, սպորտային միջոցառումներ և այլ արարողություններ։


== Պատմություն ==
1998–2000 թվականներին կառուցվում է մարզադաշտը, և 2000 թվականի ապրիլին տեղի է ունենում առաջին հանդիպումը։ Համալիրի համար ծախսվել է մոտ 60 միլիոն ԱՄՆ դոլար։ Պալատը կառուցվել է Սանկտ Պետերբուրգում անցկացվող Հոկեյի առաջնության առթիվ՝ Բոլշևիկների պողոտա մետրոկայարանի մոտ՝ ազատ վայրում։


== Ինտերյեր ==
Ամֆիթատրոնի և պատշգամբի միջև՝ բեմի ամբողջ շառավղով տեղակայված են 74 VIP-օթյակներ, որոնց հարմարավետությունը համեմատելի է հյուրասենյակային համարի հետ։


== Ընթացիկ իրադարձություններ ==
Այժմ արենայում խաղում է Սանկտ Պետերբուրգի ամենահայտնի հոկեյի ակումբը՝ ՍԿԱ–ն, տեղի են ունենում ռուսական և արտասահմանյան էստրադայի աստղերի համերգներ։


== Ծանոթագրություններ ==


== Արտաքին հղումներ ==
Պաշտոնական կայք
Sport812.ru(չաշխատող հղում)
Քևին ՄաքՆելլի

Քևին ՄաքՆելլի (անգլ.՝ Kevin McNally) (ապրիլի 27, 1956, Բրիստոլ), բրիտանացի դերասան, առավել հայտնի Ջոշամի Գիբսի կերպարով Կարիբյան ծովի ծովահենները ֆիլմում։


== Կենսագրություն ==
Քևին ՄաքՆելլին ծնվել է 1956 թվականի ապրիլի 27-ին Անգլիայի Բրիստոլ քաղաքում։ Մանկությունն անց է կացրել Բերմինգեմում, որտեղ ավարտել է դպրոցը։ 16 տարեկանում նա առաջին անգամ աշխատել է Բերմինգեմի Ռեպերտուարային թատրոնում։ Մեկ տարի անց Արքայական Ակադեմիայում դրամատիկական արվեստի ուսուցման համար ստացել է թոշակ։ 1976 թվականին դեբյուտել է ֆիլմում։ 2014 թվականին Քևինը նկարահանվել է ավելի քան 130 ֆիլմերում և սերիալներում։


== Անձնական կյանքը ==
Սթիվի Հարրիսից ունի Ռեյչլ անունով աղջիկ։ 1977 թվականից ամունացած է շոտլանդացի դերասանուհի Ֆիլլիս Լոգանի հետ, որից ունի Դեյվիդ անունով տղա։


== Մրցանակները ==
Չնայած մեծ ֆիլմագրությանը, ներկայումս Քևինը չունի մրցանակներ։


== Ֆիլմագրություն ==


== Ծանոթագրություններ ==


== Աղբյուրներ ==
Քևին ՄաքՆելլի - Internet Movie Database կայքում
(7951) 1992 WC2

(7951) 1992 WC2, աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 18-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,148896 ա. մ., առավելագույնը մոտենում է 2,6315 ա. մ. հեռավորության վրա և հեռանում 3,6663 ա. մ.։ Արեգակի շուրջ մեկ ամբողջական պտույտ է կատարում 2040,97 երկրային օրվա ընթացքում, իր ուղեծրով շարժվելով միջինում 0,176387 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7951) 1992 WC2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օրգանածին նստվածքներ

Օրգանածին նստվածքներ, կենսածին նստվածքներ, նստվածքներ, որոնք առաջանում են օրգանիզմների կմախքային մասերի կամ կենսագործունեության արգասիքների կուտակումների հաշվին։ Օրինակ, կորալային կրաքար, ջրիմուռային կրաքար, գրելու կավիճ և այլն։ Ժամանակակից օրգանածին նստվածքները ծածկում են Համաշխարհային օվկիանոսի հատակի գրեթե կեսը։


== Ծովային և օվկիանոսային օրգանածին նստվածքներ ==
Ծովային և օվկիանոսային Օրգանածին նստվածքները ներկայացված են սիլիցիումային և կարբոնատային նստվածքներով, անվանումը տրվում է ըստ նստվածք առաջացնող օրգանիզմների տիրապետող խմբի։


== Ցամաքային օրգանածին նստվածքներ ==
Ցամաքային (լճային, գետային, ճահճային) օրգանածին նստվածքները կազմված են սապրոպելներից, տորֆերից, ինչպես նաև լճային դիատոմային տիղմերից, խեցաքարերից։
Հեռմա (այլ կիրառումներ)

Հեռմա անունը կամ տերմինը կարող է վերաբերել հետևյալ հոդվածներին․

Հեռմա - գյուղ Էստոնիայի Ռաասիկու շրջանի կազմում։
Հեռմա - գյուղ Էստոնիայի Էմմաստե շրջանի կազմում։
Անդըրընսու

Անդըրընսու, գետ Կիլիկիայում, Ջահանի ավազանում։


== Ծանոթագրություններ ==
Օմոլոյ (գյուղ, Ուստ-Կուտսկի շրջան)

Օմոլոյ (ռուս.՝ Омолой), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 99 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալ-Ռակկայի մարզ

Ալ-Ռակկա (արաբ․՝ مُحافظة الرقة‎‎), մարզի կարգավիճակ ունեցող վարչական միավոր Սիրիայի Արաբական Հանրապետության հյուսիսում։ Ունի 19 616 կմ² տարածք և 854 000 բնակչություն։
Վարչական կենտրոնը Ալ-Ռակկա քաղաքն է։


== Աշխարհագրություն ==
Հյուսիս-արևելքում սահմանակցում է Ալ-Հասաքայի մարզի, արևելքում՝ Դեյր-էլ-Զորի մարզի, հարավում՝ Հոմսի մարզի, հարավ-արևմուտքում՝ Համայի մարզի, արևմուտքում՝ Հալեպի մարզի, հյուսիսում՝ Թուրքիայի հետ։ Մարզի տարածքով արևմուտքից արևելք հոսում է Եփրատ գետը, որի ափին է տեղակայված Ալ-Ասադ ջրամբարը («Ասադի լիճը»)։


== Վարչական բաժանում ==
Մարզը բաժանված է երեք գավառների՝

Ալ-Ռակկայի գավառ (արաբ․՝ الرقة‎‎‎), կենտրոն՝ Ալ-Ռակկա, բնակչություն՝ 506 306 մարդ, 4 շրջան
Ալ-Սաուրայի գավառ (արաբ․՝ الثورة‎‎), կենտրոն՝ Ալ-Սաուրա, բնակչություն՝ 159 840 մարդ, 3 շրջան
Թել Աբյադի գավառ (արաբ․՝ تل أبيض‎‎), կենտրոն՝ Թել Աբյադ, բնակչություն՝ 129 714 մարդ, 3 շրջան


== Պատկերասրահ ==


== Ծանոթագրություններ ==
Բարաունա (Պարաիբա)

Բարաունա (պորտ.՝  Baraúna), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Սերիդո Օրիենտալ Պարաիբանուի գավառի կազմի մեջ։ Բնակչությունը կազմում է 3682 մարդ՝ 2006 թվականի տվյալներով։ Գրավում է 50,577 կմ2 տարածք։ Բնակչության խտությունը՝ 72,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 8.774.938,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.545,67 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,592 (տվյալները՝ ՄԱԿ-ի զարգացման ծրագրի)։
Մամեդ Ռահիմ

Մամեդ Ռահիմ (Մամեդ Ռահիմ Աբբաս օղլի Հուսևյնով ադրբ.՝ Hüseynov Məmmad Abbas oğlu, ապրիլի 7 (20), 1907, Բաքու, Ռուսական կայսրություն - մայիսի 6, 1977(1977-05-06), Բաքու, Ադրբեջանական ԽՍՀ, ԽՍՀՄ), ադրբեջանացի խորհրդային բանաստեղծ։ Արվեստի վաստակավոր գործիչ (1940), Ադրբեջանի ԽՍՀ Ժողովրդական բանաստեղծ (1964)։


== Գործունեություն ==
Լույս են տեսել Ռահիմի «Տենչեր» (1930), «Խոյահարում» (1942), «Դոնի գրկում» (1943) և բանաստեղծությունների այլ ժողովածուներ։ «Անմահ հերոսը» (1933) պոեմը նվիրված է Ս․ Մ․ Կիրովին, իսկ «Լենինգրադի վրա» (1948, ԽՍՀՄ պետական մրցանակ՝ 1949, հայկական հրատարակումը՝ 1950), «Ապշերոնի հողում» (1950), «Կասպիականի վրա» (1958) պոեմներում (եռերգություն) պատկերված են խորհրդային մարդկանց ռազմական ու աշխատանքային սխրագործությունները։ Ռահիմը գրել է նաև պիեսներ՝ «Խաքանի» (1955), «Սայաթ-Նովա» (1956), «Նաթավան» (1959)։ Թարգմանել է Հովհաննես Թումանյանի, Ավետիք Իսահակյանի, Շոթա Ռուսթավելու և այլ բանաստեղծների գործերից։
Պարգևատրվել է Լենինի 2 և, այլ շքանշաններով։ 


== Ծանոթագրություններ ==
Ընկճախտային համախտանիշ

Ընկճախտային (կամ դեպրեսսիվ) համախտանիշ (լատ.՝ depressio - ընկճվածություն), հոգեախտաբանական համախտանիշ, որն առանձնանում է ախտանիշների եռյակով.

վատ տրամադրություն (հիպոթիմիա),
ինտելեկտուալ գործունեության դանդաղացում (բրադիփսիխիա),
տեղաշարժման դանդաղեցում։Ընկճախտային համախտանիշի համար բնութագրական է նաև բնազդային գործունեության ճնշվածությունը (ախորժակի կորուստ ընդհուպ մինչև անորեքսիա կամ ընդհակառակն՝ շատակերություն, սեքսուալ հակումների նվազեցում, ինքնապաշտպանական ձգտումների նվազեցում, ինքնասպանության մասին մտքերի առաջացում), ուշադրության կենտրոնացման դժվարությունները, սեփական անձի վերաբերյալ ցածր գնահատականը (որոշ դեպքերում՝ խորը ընկճախտի ժամանակ, այն հասնում է մինչև ինքնամեղադրանքի ու ինքնաոչնչացման մասին զառանցանքների)։


== Հիվանդություններ, որոնց դեպքում բնութագրական է ընկճախտային համախտանիշը ==
Հաճախ ընկճախտային համախտանիշը նկատվում է երկբևեռ աֆֆեկտիվ խանգարման կամ կրկնվող ընկճախտի դեպքում։ Բացի դրանից, այս համախտանիշը բնութագրական է շիզոֆրենիայի և շիզոաֆֆեկտիվ խանգարման համար։ Առանձին ախտանիշների արտահայտվածությունը, որոնք մտնում են ընկճախտային համախտանիշի կառուցվածքի մեջ, լինում է տարբեր՝ կախված կոնկրետ հիվանդությունից և յուրաքանչյուր հիվանդի մոտ դրա ընթացքի առանձնահատկություններից։
Ընկճախտային համախտանիշը կարող է նաև ունենալ սոմատոգեն ծագում, այսինքն՝ առաջանալ մարմնական հիվանդությունների արդյունքում։ Սոմատոգեն ընկճախտերը կարող են զարգանալ ինֆեկցիոն, թունավոր, օրգանական և այլ պսիխոզների դեպքում, ինսուլտի, էպիլեպսիայի, գլխուղեղի ուռուցքների կամ վնասվածքների դեպքում, Պարկինսոնի հիվանդության, բազմաթիվ էնդոկրինային հիվանդությունների (մասնավորապես, վահանաձև գեղձի գործառույթների խանգարման դեպքում), ավիտամինոզների և այլնի դեպքում։
Ընկճախտային համախտանիշի պատճառ կարող են լինել նաև որոշ դեղորայքների կողմնակի ազդեցությունները. օրինակ՝ նեյրոլեպտիկների, հորմոնալ դեղորայքի, հակաբիոտիկների, անալգետիկների և հակահիպերտենզիվ միջոցների կողմնակի ազդեցությունները։


== Արտաքին հղումներ ==
Դեպրեսիայի նախանշանները Archived 2013-11-25 at the Wayback Machine.
Մատվեևո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՄատվեևոՄատվեևո (ռուս.՝ Матвеево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արիանա Ֆոնտանա

Արիանա Ֆոնտանա (իտալերեն՝ rianna Fontana, ապրիլի 14, 1990(1990-04-14), Սոնդրիո, Լոմբարդիա, Իտալիա), իտալացի շորթ թրեկ չմշկորդ, ով 500 մետր մրցատարածությունում Փհենչհանի ձմեռային օլիմպիական խաղերում դարձել է ոսկե մեդալակիր։


== Կենսագրություն ==
Թուրինի 2006 թվականի ձմեռային օլիմպիական խաղերում Ֆոնտանան 3000 մետր մրցատարածությունում նվաճել է բրոնզե մեդալ։ 500  մետր մրցատարածությունում զբաղեցրել է 11-րդ տեղը, 1000 մետր մրցատարածությունում՝ 6-րդ տեղը։
Վանկուվերի 2010 թվականի ձմեռային օլիմպիական խաղերում  500 մետր մրցատարածությունում նվաճել է բրոնզե մեդալ։
Սոչիի 2014 թվականի  ձմեռային օլիմպիական խաղերում 500 մետր մրցատարածությունում բրոնզե մեդալից հասել է արծաթե մեդալի՝ բրիտանացի չմշկորդ Էլիզ Քրիստիին բախվելուց հետո։ Քրիստին որակազրկվել է եզրափակչում բախում առաջացնելու համար։ Նա ստացել է բրոնզե մեդալ 1500 մետր մրցատարածությունում և թիմային մրցաշարում։
Փհենչհանի 2018 թվականի ձմեռային օլիմպիական խաղերում 500 մետր մրցատարածությունում նվաճել է ոսկե մեդալ։


== Սպորտային նվաճումներ ==


=== Միջազգային հարթակներ ===
Օլիմպիական խաղեր

 Բրոնզ Թուրին  2006 թ. էստաֆետ
 Բրոնզ 	Վանկուվեր  2010 թ. 500 մ
 Արծաթ Սոչի 2014 թ. 500 մ
 Բրոնզ 	Սոչի 2014 թ.  1500 մ
 Բրոնզ 	Սոչի 2014 թ. էստաֆետ
 Ոսկի 	Փհենչհան 2018 թ. 500 մԱշխարհի առաջնություն

 Արծաթ  Միլան 2005 թ. 500 մ
 Բրոնզ 	Միննոապոլիս 2006 թ. 500 մ
 Արծաթ  Շեֆիլդ 2011 թ. 500 մ
 Արծաթ Շեֆիլդ 2011 թ. 1000 մ
 Բրոնզ 	Շեֆիլդ 2011 թ. 	բազմամրցություն
 Արծաթ Շանհայ  2012 թ. 3000 մ
 Արծաթ Շանհայ 2012 թ. 500 մ
 Բրոնզ 	Շանհայ 2012 թ. բազմամրցություն
 Բրոնզ 	Մոնրեալ 2014 թ. էստաֆետ
 Ոսկի 	Մոսկվա 2015 թ. 1500 մ
 Բրոնզ 	Մոսկվա 2015 թ. 500 մ
 Բրոնզ 	 Մոսկվա 2015 թ. 	1000 մ
 Արծաթ Մոսկվա 2015 թ. 	բազմամրցություն
 Բրոնզ  Մոսկվա 2015 թ. էստաֆետ


== Ծանոթագրություններ ==


== Արտաքին հղումներ ==
Arianna Fontana at Sports Reference Archived 2012-10-25 at the Wayback Machine.
Ալամասովո

Ալամասովո (ռուս.՝ Аламасово), գյուղ Ռուսաստանի Նիժնի Նովգորոդի մարզի Վոզնեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիմանովկա

Շիմանովկա (ուկրաիներեն՝ Шиманівка), գյուղ Ուկրաինայի Վիննիցայի մարզի Տեպլիկի շրջանում։ Հիմնադրվել է 1740 թվականին։
2001 թվականի տվյալներով Շիմանովկա գյուղում բնակվում էր 530 մարդ։ Բնակավայրը զբաղեցնում է 0,199 կմ² տարածք։ Բնակչության խտությունը կազմում էր 2663,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճապոներեն Վիքիպեդիա

Ճապոներեն Վիքիպեդիա (ճապ.՝ ウィキペディア日本語版), Վիքիպեդիա բազմալեզու և ազատ հանրագիտարանի ճապոնալեզու տարբերակն է։
Ինչպես և բոլոր Վիքիմեդիա-նախագծերը, Ճապոներեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Վիճակագրություն ==
Այսօր՝ 7 Ապրիլի 2023 թվական, Վիքիպեդիայի ճապոներեն բաժինը ունի 1 369 333 հոդված։ Գրանցված են 2 056 906 մասնակից, նրանցից 14 580 կատարել են գոնե մեկ խմբագրում անցած 30 օրվա ընթացքում, իսկ 41 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 94 464 440-ը։
Թրեոնին

Թրեոնին, a-ամինա և β-օքսիկարագաթթու, CH3,CH(OH),CH(NH2),COH, անփոխարինելի ամինաթթու։ Բնական թրեոնինը թթվային հիդրոլիզատներից անջատվել է 1935 թվականին, ֆիրրինի թթվային հիդրոլիզով։ Մտնում է բոլոր բնական սպիտակուցների կազմի մեջ, բացի պրոտամիններից։ Կենդանի օրգանիզմը թրեոնին ստանում է սննդի հետ։ Հասուն մարդու թրեոնինի օրական պահանջը 0,5 գ է, մինչև 7 տարեկան երեխաներինը՝ մոտ 3 գ։ Թրեոնինը մեծ նշանակությունունի աճող, երիտասարդ օրգանիզմի նյութափոխանակության համար։


== Ծանոթագրություններ ==
Ֆիերա դի Պրիմերո

Ֆիերա դի Պրիմերո  (իտալերեն՝ Fiera di Primiero), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Ֆիերա դի Պրիմերոն եղել է հանքարդյունաբերության և առևտրի կենտրոն։ 15-րդ դարում Ֆիերա դի Պրիմերոն պատկանել է հզոր Վելսպերգ ֆեոդալական ընտանիքին, որոնք գերմանախոս էին, բայց, ըստ ընտանեկան ավանդույթի, սերում էին Էտրուրիայի փախստականներից։ 2016 թվականին Ֆիերա դի Պրիմերո կոմունան, Տրանսակվայի, Սիրորի և Տոնադիկոի հետ միասին միավորվել է Պրիմիերո Սան Մարտինո Դի Կաստրոզայի ընդլայնված կոմունայի մեջ։

Բնակչությունը կազմում է 548 մարդ (2008), բնակչության խտություն՝ 0.15 մարդ/կմ²։ Զբաղեցնում է .015 կմ² մակերես։ Փոստային ինդեքս՝ 38054։ Հեռախոսային կոդ՝ 0439։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0439 762161
Էլեկտրոնային փոստ՝ fiera@comuni.infotn.it
Պաշտոնական կայք՝ http://www.infotn.it/comuni/fieraprimiero/ Archived 2010-04-14 at the Wayback Machine.


== Արտաքին հղումներ ==
http://www.infotn.it/comuni/fieraprimiero/ Archived 2010-04-14 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գյորդիկ Մեծ

Գյորդիկ Մեծ, լեռնագագաթ Փոքր Կովկաս լեռնահամակարգում, Վիրահայոց լեռներում, ՀԽՍՀ Նոյեմբերյան շրջանի Շավարշական գյուղից մոտ 4 կմ հարավ-արևմուտքում։ Բարձրությունը 1047 մետր։


== Ծանոթագրություններ ==
Պեպո (այլ կիրառումներ)

Պեպո, կարող է վերաբերել՝

Պեպո - Գաբրիել Սունդուկյանի պիեսներից
Պեպո - առաջին հայկական հնչյունային ֆիլմը, հիմնված է Գաբրիել Սունդուկյանի համանուն պիեսի վրա
Ռիպա Տեատինա

Ռիպա Տեատինա (իտալերեն՝ Ripa Teatina ), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 4001 մարդ։ Բնակչության խտությունը՝ 191 մարդ/կմ²։ Տարածքը՝ 20 կմ²։ Փոստային ինդեքս` 66010։ Հեռախոսային կոդ` 0871։
Բնակավայրի հովանավոր պաշտպան՝ Maria SS. del Sudore։ Տոնը նշվում է մարտի 22-ին


== Արտաքին հղում ==
Պաշտոնական կայք (իտալ.)


== Ծանոթագրություններ ==
Նովգորոդի շրջան

Նովգորոդի շրջան (ռուս.՝ Новгородский муниципальный район), մունիցիպալ շրջան Ռուսաստանի Դաշնության Նովգորոդի մարզում։
Ստեղծվել է 1927 թվականին։ Վարչական կենտրոնը՝ Վելիկիյ Նովգորոդ։


== Աշխարհագրություն ==
Շրջանի տարածքի մակերեսը կազմում է 4596,6 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 59947 մարդ։ Բնակչության խտությունը կազմում էր 13,04 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մ.թ.ա. 123


== Դեպքեր ==


== Ծնունդներ ==


== Մահեր ==
Բոստանա (Ամբրոլաուրի շրջան)

Բոստանա (վրաց.՝ ბოსტანა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 700 մետր բարձրության վրա։ Շրջկենտրոն Ամբրոլաուրից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 287 մարդ։


== Ծանոթագրություններ ==
Խուլիո Մարտինես Սանտա-Օլայա

Խուլիո Մարտինես Սանտա-Օլայա (իսպ.՝ Julio Martínez Santa-Olalla, օգոստոսի 23, 1905(1905-08-23), Բուրգոս, Կաստիլիա և Լեոն, Իսպանիա - փետրվարի 13, 1972(1972-02-13) կամ փետրվար 1972, Մադրիդ, Իսպանիա), իսպանացի հնագետ։


== Կենսագրություն ==
Խուլիո Մարտինես Սանտա-Օլայան ծնվել է Բուրգոսում, զինվորականի ընտանիքում։ Սովորել է Բարսելոնայի համալսարանում, այնուհետև՝ Մադրիդի կենտրոնական համալսարանում, որտեղ աշակերտել է Հյուգո Օբերմայերին։ 1927-1931 թվականներին եղել է Բոնի համալսարանում (Գերմանիա), որտեղ նրա վրա մեծապես ազդել է Գուստավ Կոսինայի նացիզմի բարձրացման հնդեվրոպական տեսությունները։
Իսպանական քաղաքացիական պատերազմի ժամանակ ծառայել է Falange-ում։ Պատերազմի ժամանակ 1938 թվականին նախագծել է Բուրգոսի հնագիտական սխեման, որը մինչև 1941 թվականը չի ստորագրվել։
Եղել է Մադրիդի հնագիտական ինստիտուտի հիմնադիրն ու առաջին տնօրենը։


== Ծանոթագրություններ ==

Alfredo Mederos Martín. Julio Martínez Santa-Olalla y la interpretación aria de la Prehistoria de España (1939-1945), en el Boletín del Seminario de Estudios de Arte y Arqueología, Tomo 69-70, 2003‑2004, págs. 13-56. ISSN 0210-9573.


== Արտաքին հղումներ ==
Jacinto Antón, "Himmler buscó la raza aria en España. Nazis y arqueólogos franquistas colaboraron para justificar sus abominables teorías", El País, 6 de abril de 2008.
Julio Martínez Santa-Olalla Archived 2016-03-10 at the Wayback Machine.